На основу члана 99. став 1. Закона о планирању и изградњи („Службени гласник РС", број 72/09, 81/09-исправка, 64/10-одлука УС, 24/11, 121/12, 42/13-одлука УС, 50/13-одлука УС, 98/13-одлука УС, 132/2014, 145/2014, 83/2018, 31/2019, 37/2019, 9/2020 и 153/2021), члана 63. став 1. тачка 20. Статута града Краљева („Службени лист града Краљева“, број 6/19-пречишћен текст) и члана 4. Одлуке о грађевинском земљишту („Службени лист града Краљева“, број 11/15 и 31/19),

Градско веће града Краљева, на Тридесет осмој (редовној) седници одржаној 19.јула 2021. године, донело је

**Р Е Ш Е Њ Е**

**О РАСПИСИВАЊУ ЈАВНОГ ОГЛАСА ЗА ОТУЂЕЊЕ**

**ГРАЂЕВИНСКОГ ЗЕМЉИШТА У ЈАВНОЈ СВОЈИНИ**

**ГРАДА КРАЉЕВА ПРИКУПЉАЊЕМ ПИСМЕНИХ**

**ПОНУДА**

**I**

Расписује се јавни оглас ради спровођења поступка отуђења грађевинског земљишта у јавној својини, прикупљањем понуда јавним огласом, ради привођења планираној намени и то за следеће катастарске парцеле:

* **Локација бр. 1** - поред игралишта ФК „Чибуковац“, и то:

- катастарска парцела број 3170/11 КО Краљево, неизграђено грађевинско земљиште, површине 31 а 80 м2, почетна цена у износу од 14.310.000,00 динара,

- катастарска парцела број 3170/8 КО Краљево, неизграђено грађевинско земљиште површине 28 а 00 м2, почетна цена у износу од 12.600.000,00 динара,

- катастарска парцела број 3178 КО Краљево, неизграђено грађевинско земљиште површине 31 а 31 м2, почетна цена у износу од 14.089.500,00 динара.

* **Локација бр. 2** - код бившег погона „Папирпромет“ у Чибуковцу, и то:

- катастарска парцела број 2824/2 КО Краљево, неизграђено грађевинско земљиште површине 24 а 78 м2, почетна цена у износу од 8.673.000,00 динара.

* **Локација бр. 3** – поред надвожњака на „Ибарској магистрали“

- катастарска парцела број 262/1 KO Чибуковац, неизграђено грађевинско земљиште, површине 19 а 04 м2, почетна цена у износу од 1.904.000,00 динара.

* **Локација бр. 4 -** у „Воћаревим ливадама“

- катастарска парцела број 246/238 КО Ковачи, неизграђено грађевинско земљиште површине 2 а 34 м2, почетна цена у износу од 468.000,00 динара.

**II**

Почетна цена за отуђење грађевинског земљишта за локацију 1, из члана 1. овог решења, одређена је у складу са законом и износи 4.500,00 динара по m2 за парцелe 3170/11, 3170/8 и 3178,све КО Краљево.

Почетна цена за отуђење грађевинског земљишта за локацију 2, из члана 1. овог решења, одређена је у складу са законом и износи 3.500,00 динара по m2 за парцелу 2824/2 КО Краљево.

Почетна цена за отуђење грађевинског земљишта за локацију 3, из члана 1. овог решења, одређена је у складу са законом и износи 1.000,00 динара по m2 за парцелу 262/1KO Чибуковац.

Почетна цена за отуђење грађевинског земљишта за локацију 4, из члана 1. овог решења, одређена је у складу са законом и износи 2.000,00 динара по m2 за парцелу 246/238 KO Ковачи.

**III**

Стручна комисија, која је именована Решењем Градског већа града Краљева на основу овог решења и на основу Програма отуђења грађевинског земљишта, сачиниће текст огласа за локације 1, 2, 3. и 4 и спровести поступак прикупљањем писмених понуда.

**IV**

Ово решење ступа на снагу даном доношења и исто се објављује у „Службеном листу града Краљева“.

**О б р а з л о ж е њ е**

Скупштина града Краљева је на седници одржаној дана 26.марта 2021.године донела Програм отуђења грађевинског земљишта у јавној својини града Краљева, а на седници одржаној 21. јуна 2021. године Допуну Програма отуђења грађевинског земљишта у јавној својини града Краљева.

Правни основ за доношење овог решења је члан 99. став 1. Закона о планирању и изградњи („Службени гласник РС", број 72/09, 81/09-исправка, 64/10-одлука УС, 24/11, 121/12, 42/13-одлука УС, 50/13-одлука УС, 98/13-одлука УС, 132/2014, 145/2014, 83/2018, 31/2019, 37/2019, 9/2020 и 153/2021) којим је прописано да се отуђење неизграђеног грађевинског земљишта у јавној својини спроводи прикупљањем понуда јавним огласом по тржишним условима у складу са овим законом.

Чланом 63. став 1. тачка 20. Статута града Краљева („Службени лист града Краљева“, број 6/19-пречишћен текст ) прописано је да Градско веће града Краљева доноси Одлуку о расписивању јавног огласа ради отуђења грађевинског земљишта у јавној својини Града.

Чланом 4. Одлуке о грађевинском земљишту („Службени лист града Краљева“ број 11/15 и 31/19), прописана је надлежност Градског већа града Краљева да доноси Одлуку о расписивању јавног огласа ради отуђења грађевинског земљишта.

Ово решење је коначно.

**ПОУКА О ПРАВНОМ ЛЕКУ**: Против овог решења се не може изјавити жалба већ се може покренути управни спор, подношењем тужбе Управном суду, у року од 30 дана од дана његовог достављања.

**Градско веће града Краљева**

Број: 011-206/2021-І

Дана:19.07.2021. године

Председавајући Градског већа Заменик градоначелника града Краљева

**Вукман Ракочевић**